આ ગેંગમાં માત્ર મહિલાઓ જ હોય છે અને ચોરી કરવા માટે બાળકોનો ઉપયોગ કરે છે શહેરના જમાલપુર વિસ્તારમાં આવેલી એક પેથોલોજી લેબોરેટરીમાં ગઈકાલે ચાદર ગેંગની મહિલાઓ ત્રાટકી હતી અને નાના બાળકની મદદથી લેબોરેટરીમાં કામ કરતી મહિલાનું પર્સ ચોરી કરી ગેંગ ફરાર થઈ જતાં સનસનાટી મચી ગઈ છે આ મહિલાએ પોતાનો મહિનાનો પગાર પર્સમાં રાખ્યો હતો જેની ચોરી થઈ જતાં તે માનસિક રીતે પડી ભાંગી છે આ અંગે પોલીસે ગુનો દાખલ કરી વધુ તપાસ હાથ ધરી છે.